b'\n_START_ARTICLE_\nJojobino olje\n_START_PARAGRAPH_\nJojobino olje je teko\xc4\x8dina proizvedena iz semen rastline Jojobe (Simmondisia chinensis). Jojoba je grm, ki domuje v ju\xc5\xbeni Arizoni, Kaliforniji in severozahodni Mehiki. Iz mase jojobinih semen dobimo pribli\xc5\xbeno 50% olja. Termina jojobino olje in jojobin vosek se uporabljata izmeni\xc4\x8dno, vendar sta to tehni\xc4\x8dno dva razli\xc4\x8dna pojma. Jojobin vosek predstavlja surov ogljikovodik pridobljen iz semen in je sestavljen ve\xc4\x8dinoma iz trigliceridnih estrov, katere s pomo\xc4\x8djo hidrolize (odstranitev glicerola) izlo\xc4\x8dimo iz jojobinega olja, ki je sestavljeno ve\xc4\x8dinoma iz prostih ma\xc5\xa1\xc4\x8dobnih kislin. Jojobin vosek, je torej izvle\xc4\x8dek jojobinega olja. Olje je na razliko od voska, veliko bogatej\xc5\xa1e in se pridno izkori\xc5\xa1\xc4\x8da v kozmeti\xc4\x8dne namene.\n_START_SECTION_\nZgodovina\n_START_PARAGRAPH_\nIndijanci so uporabljali, iz semen iztisnjeno, jojobino olje za oskrbo ran in bole\xc4\x8dega grla. Udoma\xc4\x8ditev uporabe in obravnavanja jojobinega olja sega v zgodnja 70-ta leta 20. stoletja. Leta 1943, so jojobino olje za\xc4\x8deli uporabljati med vojno, kot dodatek za motorna, transmisijska in diferencialna olja. Slu\xc5\xbeilo je tudi mazanju in vzdr\xc5\xbeevanju brzostrelk.\n_START_SECTION_\nVidez\n_START_PARAGRAPH_\nNerafinirano jojobino olje je bistra zlata teko\xc4\x8dina, ki ima pri sobni temperaturi zna\xc4\x8dilen rahel vonj po ore\xc5\xa1\xc4\x8dkih. Rafinirano jojobino olje je brez barve in vonja. Jojobino olje ima tali\xc5\xa1\xc4\x8de pri 10\xc2\xb0C in vsebuje visoko vrednost joda. Jojobino olje je v primerjavi z ostalimi rastlinskimi olji (npr. olje iz grozdnih pe\xc4\x8dk, kokosovo olje) stabilnej\xc5\xa1e, ker ne vsebuje trigliceridov. Oksidacijski indeks jojobinega olja je pribli\xc5\xbeno 60, kar pomeni, da je stabilnej\xc5\xa1i od son\xc4\x8dni\xc4\x8dnega, repi\xc4\x8dnega, mandljevega olja ali skvalena, vendar manj stabilen, kot ricinusovo ali kokosovo olje.\n_START_SECTION_\nVsebnost ma\xc5\xa1\xc4\x8dobnih kislin\n_START_PARAGRAPH_\nVsebnost ma\xc5\xa1\xc4\x8dobnih kislin se lahko razlikuje glede na tla ali podnebje v katerem gojimo rastlino, \xc4\x8dasa obiranja semen in obdelava le teh. Na splo\xc5\xa1no vsebuje visok dele\xc5\xbe enojnih nenasi\xc4\x8denih ma\xc5\xa1\xc4\x8dobnih kislin \xe2\x80\x93 primarne eikozanojske kisline.\n_START_SECTION_\nUporaba\n_START_PARAGRAPH_\nPrepoved uvoza kitovega olja v ZDA leta 1971, je povzro\xc4\x8dila odkritje in uporabo jojobinega olja v kozmeti\xc4\x8dni in drugi industriji. Jojobino olje se uporablja, kot dodatek, v \xc5\xa1tevilnih kozmeti\xc4\x8dnih izdelkih, ki temeljijo na naravnih sestavinah (losjoni, balzami, \xc5\xa1amponi ipd). \xc4\x8cisto jojobino olje se uporablja tudi za nego ko\xc5\xbee, las ali povrhnjice. Jojobino olje deluje protiglivi\xc4\x8dno in se lahko uporablja tudi za zatiranje glivi\xc4\x8dnih obolenj. Podobno kot olestra (nadomestek ma\xc5\xa1\xc4\x8dobe), se jojobino olje uporablja tudi kot jedilno olje saj je lahko prebavljivo. Olje ne vsebuje te\xc5\xbeko prebavljivih, nasi\xc4\x8denih ma\xc5\xa1\xc4\x8dob in blagodejno vpliva na presnovo. Eden od produktov jojobe, je tudi jojobin biodizel, ki se kot cenej\xc5\xa1e alternativno gorivo uporablja namesto naftnega dizla.'